Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 74

3. A vizsga értékelése 3.1. Tánctörténet szóbeli vizsga értékelésének általános szempontjai: – a tánc művészi és közhasználatú formáinak ismerete, – a táncművészet főbb korszakainak ismerete, – tájékozottság a táncművészet műfajainak jellegzetességeiről, – a tánc és a társművészetek kapcsolatának ismerete, – kiemelkedő alkotók és művek ismerete. 3.2. Klasszikus balett gyakorlati vizsga értékelésének általános szempontjai: – a gyakorlatok, gyakorlatsorok pontos bemutatása, – technikai biztonság, – koordinált, esztétikus előadásmód, – a gyakorlatok zenével összehangolt kivitelezése, – fegyelmezett együttműködés a csoportos munkában. MODERN TÁNC TANSZAK CÉLOK, FELADATOK, SZAKMAI KÖVETELMÉNYEK A modern tánc tanszak célja, hogy a tánctechnikák megismerése és az előírt tananyag elsajátítása mellett fejlessze a tanuló önálló, kreatív kapcsolatteremtő képességét, a személyiségét. Feladata Ismertesse meg a tanulóval – a modern táncművészet főbb irányzatait, – az irányzatok technikai alapelemeit, – a különböző technikák jellegzetes koordinációját és variációs lehetőségeit, – a mozgáselemek végrehajtásának meghatározott szabályait, – a harmonikus, esztétikus kivitelezés módjait. 2006/62/II. szám Fejlessze a tanuló – technikai adottságait, – mozgásmemóriáját, – koncentrálóképességét, – muzikalitását, – tér- és formaérzékét, – előadói készségét, – személyiségét, – kapcsolatteremtő képességét. Alakítsa ki a tanulóban – a modern táncművészet iránti nyitottságot, – a dinamikai és érzelmi váltások felismerésének fontosságát, – a munkában való részvételhez szükséges megfelelő magatartásformát, – a rendszeres munka igényét, – az önálló gondolkodás igényét, – az improvizáció és kompozíció tudatos használatát. Ösztönözze a tanulót – az igényes munkára, – tánc és színházi események látogatására, – érzelmi nyitottságra, – egészséges életmódra. Adjon teret – a tanuló fantáziájának kibontakozására, – a kreativitás megnyilvánulására, – az improvizációs készség kibontására. Irányítsa a tanulót – szakirányú továbbtanulásra, – az amatőr táncéletbe való bekapcsolódásra. Követelmények az alapfok évfolyamainak elvégzése után Esztétikus testképzés A tanuló ismerje – a gyakorlatok esztétikus, plasztikus végrehajtását, – a térirányok, térlépcsők gyakorlati alkalmazását, – a mozgás esztétikai törvényszerűségeit. Legyen képes – a tanult mozgásformák önálló, tudatos, plasztikus végrehajtására, – a tudatos izomtevékenységre, izommunkára, izomérzékelésre, – a mozgás esztétikai törvényszerűségeinek használatára. Jazz-technika A tanuló ismerje – a tanult technika mozgásanyagát, – a contraction és release tudatos használatát, – a technika stílusát és előadásmódját. Legyen képes – a technika elemeit, gyakorlatait biztonsággal, stílusosan, harmonikusan bemutatni, – a technika sajátosságainak megfelelő, önálló, csoportos etűdök, kombinációk, koreográfiák előadására. 2006/62/II. szám Követelmények a továbbképző évfolyamainak elvégzése után Graham-technika A tanuló ismerje – a technika mozgásanyagát, – speciális gerinchasználatát, – a contraction-release használatát, – a technika dinamikai, ritmikai sajátosságait. Legyen képes – a technika mozgásanyagának gyakorlatsorokba foglalt bemutatására, – a technika sajátosságainak megfelelő önálló és csoportos előadására. Limón-technika A tanuló ismerje – a technika alapelemeit, gyakorlatait, – jellegzetes koordinációját és variációs lehetőségeit, – a mozgáselemek végrehajtásának meghatározott szabályait. Legyen képes – a gyakorlatelemek pontos, tiszta kivitelezésére, – azok kombinálására, – a technika dinamikai és érzelmi változásainak figyelembevételével egy koreográfia meggyőző előadására. Kontakt-technika A tanuló ismerje – a technika tanult mozgásanyagát, – improvizációs és kombinációs lehetőségeit. Legyen képes – a gördülékeny és puha izomtónus kialakítására és a föld használatára, – a technikai elemek tánc közbeni előhívására, – a kreativitás, az improvizáció és kompozíció tudatos használatára. Modern jazz-technika A tanuló ismerje – a technika speciális gyakorlatait, mozgássorait, – a technikára jellemző harmonikus, esztétikus kivitelezés módjait. Legyen képes – a technika elemeit biztonsággal, stílusosan bemutatni, – a technika sajátosságainak megfelelő önálló és csoportos előadásra, – a zene és tánc kapcsolatának megteremtésére. Improvizáció, kompozíció A tanuló ismerje – a tanult technika gyakorlatait, – a forma, a tér, az idő, a dinamika alkalmazásának lehetőségeit és sajátosságait. Legyen képes – a forma, az idő, a tér, a dinamika együttes, komplex alkalmazására, – kreatív, kapcsolatteremtő improvizációra, – az improvizáció és kompozíció tudatos használatára. 2006/62/II. szám Tánctörténet A tanuló ismerje – az adott évfolyam tananyagát: = a táncművészet kimagasló alapműveit, = nagy egyéniségeinek munkásságát, = az egyetemes és nemzetközi tánctörténeti folyamatokat. Legyen képes – elemezni a táncművészet különböző stílusait, – a múlt és jelen értékeinek befogadására, – a társművészetek iránti érdeklődésre. A MODERN TÁNC TANSZAK VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes